

**KRAPINSKO-ZAGORSKA ŽUPANIJA**

UPRAVNI ODJEL ZA ZDRAVSTVO, SOCIJALNU POLITIKU,

BRANITELJE, CIVILNO DRUŠTVO I MLADE

**Povjerenstvo za ravnopravnost spolova**

**Krapinsko-zagorske županije**

KLASA: 004-04/24-01/08

URBROJ: 2140-09/07-24-1

Krapina, 18. travnja 2024.

**LIKOVNI I LITERARNI NATJEČAJ**

za djecu predškolske dobi, učenike osnovnih i srednjih škola

u Krapinsko-zagorskoj županiji

Cilj natječaja je njegovanje literarnog stvaralaštva te likovne i vizualne kulture učenika, poticanje pisanog i umjetničkog izražavanja.Ovim natječajem želimo potaknuti na promišljanje o neravnopravnom položaju žena i muškaraca, rodnim stereotipima, mirotvornoj komunikaciji te sprječavanju nasilja nad ženama i muškarcima.

Svojim likovnim i literarnim radovima učenici mogu opisati svoju obitelj, objasniti zašto podjela na muške i ženske poslove nije bitna, razlog odabira svog zanimanja ili zanimanja nekog člana/ce svoje obitelji. U natječaju je potrebno koristiti pravilne izraze zanimanja za rod (učenik-učenica, učitelj-učiteljica, pravnik-pravnica…). U radovima trebaju doći do izražaja nediskriminirajući stavovi prema rodnim i spolnim razlikama, uvažavanje različitosti.

**Uvjeti natječaja:**

**Literarni zadatak je napisati kratak sastavak, priču ili pjesmu.** Radovi mogu biti pisani hrvatskim književnim jezikom ili na nekom od hrvatskih narječja ili zavičajnih govora.

**Likovni zadatak je izraditi sliku/crtež u slobodnoj tehnici.**

**Tema** / **motiv** za literarno i likovno stvaralaštvo**:**

**MOJA OBITELJ – podjela poslova u obitelji – tko što radi,**

**Jedan dan u mojoj obitelji**

**Što me veseli raditi?** (a baš nije uobičajeno za mušku ili žensku osobu)

Pravo sudjelovanja imaju **djeca predškolske dobi,** učenici **od 1. do 8. razreda** osnovne škole te **učenici srednjih škola, učenici s teškoćama u razvoju koji rade po primjerenim programima odgoja i obrazovanja.**

Svi pristigli radovi bit će podijeljeni u **pet** kategorija:

1. predškolski uzrast
2. 1. do 4.r. osnovne škole
3. 5. do 8.r. osnovne škole
4. srednje škole
5. učenici s teškoćama u razvoju

Prijavu djece i učenika za sudjelovanje u natječaju mogu izvršiti odgojitelji/odgojiteljice u dječjim vrtićima, učitelji/učiteljice u osnovnim školama, posebnim odgojno-obrazovnim ustanovama te nastavnici u srednjim školama.

Na natječaj je moguće prijaviti **samo individualne** učeničke radove.

Broj radova za sudjelovanje **po kategoriji** iz jedne škole/vrtića je najviše **5 radova.**

Jedno dijete može se natjecati samo s **jednim radom u kategoriji (jednim likovnim i/ili jednim literarnim radom).**

**Svaki rad na poleđini treba sadržavati**:

* ime i prezime djeteta / učenika/ice / nastavnika/ice, razred
* kategoriju natjecanja
* naziv i adresu škole/vrtića/ustanove
* ime i prezime mentora/mentorice/kontakt
* adresu elektroničke pošte ustanove

**Rok za predaju literarnih i likovnih radova je zaključno s 15. svibnja 2024. godine.**

**Uz radove obavezno se predaju Prilozi 1. i 2.:**

**- prilog 1. Privola roditelja za prikupljanje o obradu osobnih podataka**

**- prilog 2. Privola učitelja/mentora za prikupljanje, obradu i objavu osobnih podatka u svrhu sudjelovanja na natječaju Povjerenstva za ravnopravnost spolova Krapinsko-zagorske županije za 2024. godinu.**

**Literarne radove potrebno je poslati elektroničkim putem na adresu:** **ravnopravnost@kzz.hr****.**

**Likovne radove šaljite redovnom poštom na adresu:**

**KRAPINSKO-ZAGORSKA ŽUPANIJA**

**UPRAVNI ODJEL ZA ZDRAVSTVO, SOCIJALNU POLITIKU,**

**BRANITELJE, CIVILNO DRUŠTVO I MLADE**

**Povjerenstvo za ravnopravnost spolova**

**Krapinsko-zagorske županije**

**Magistratska 1**

**49000 Krapina**

**s naznakom „Za likovni i literarni natječaj“**

Stručni ocjenjivački sud odabrat će radove za izložbu od kojih će **tri** najuspješnija radapo kategoriji biti nagrađena. Izložba, prezentacija i dodjela nagrada bit će održana uz **obilježavanje Dana obitelji u drugoj polovici svibnja.**

**Službeni** **rezultati bit će objavljeni na mrežnoj stranici Krapinsko-zagorske županije, a škole, vrtići i ustanove čiji će sudionici natječaja biti nagrađeni ili pohvaljeni bit će obaviješteni elektroničkom poštom o točnom datumu, vremenu i mjestu izložbe i prezentacije literarnih radova.**

Radovi pristigli na natječaj se **ne vraćaju.**

**Zaštita osobnih podataka**: Natječaj je raspisan u skladu s Uredbom o zaštiti osobnih podataka.

Krapinsko-zagorska županija obvezuje se osobne podatke sudionika natječaja (ime i prezime, razred i ustanovu iz koje dolaze te ime i prezime mentora/mentorice i kontakt), čuvati u tajnosti, a nakon završetka izložbe brisati.

Krapinsko-zagorska županija objavit će osobne podatke samo onih sudionika natječaja čiji će radovi biti nagrađeni ili pohvaljeni te će ih koristiti isključivo za potrebe likovnog natječaja i likovne izložbe.

 **ZA TOČNOST OTPRAVKA**: **PREDSJEDNICA POVJERENSTVA**

 **PROČELNICA**

UPRAVNOG ODJELA ZA ZDRAVSTVO Snježana Romić v.r.

 SOCIJALNU POLIKU, BRANITELJE,

 CIVILNO DRUŠTVO I MLADE

 Martina Gregurović Šanjug

**MOGUĆI POTICAJI ZA KREATIVNO IZRAŽAVANJE:**

Željko Špoljar: *Kako se Vili sramio mamina poslu*

Nada Iveljić: *Svatko sa svojim poslom*

Božidar Prosenjak: *Hladna juha…*

Dinko Šimunović*: Duga*

Sanja Pilić*: E, baš mi nije žao*

Đurđa Miklaužić: *Super je biti različit*

*Nada Zidar-Bogadi: Zaposlena mama*